  Майя Бывальцева Гудырикошкон пумозь Удмуртие ӝог эмъюрттэт сётонъя 14 автомобильёс вуозы, ивортэ элькунысь тазалыкез утёнъя министерстволэн пресс-службаез. Россиысь кивалтэтлэн косэмезъя, соосты басьтыны уксё висъямын федерал коньдэтысь. Ужкагазъя, тямысэз машинаос «ГАЗ» маркаен луозы, вить «УАЗъёс» но одӥг «Форд» реанимобиль. Кунысь промышленностья но вузкаронъя министерство вылэ чӧлскыса. «Российская газета» ивортэ, улосвылъёсы вуись ваньмаз реанимобильёсы туала техника пуктэмын луоз шуыса. Машинаосын выжез но вӧлдэтэз шуныт каремын, кабинаын но салонын нимаз кондиционеръёс ужало, висисьёсты нуллон, эм тӥрлыкез юнматон мебель вань. Со сяна, ӝог эмъюрттэт сётонъя автомобильёс ГЛОНАСС но GPS сӧзнэтъёсын герӟамын, кӧтшуг сярысь шӧдытон сётыны быгато. Ӝог эмъюрттэт сётонъя автомобильёс басьтыны федерал коньдэтысь оглом 3 миллиард манет висъямын. Чакланъёсъя, со чотын улосвылъёс понна 1 сюрс 300 машинаос басьтэмын луозы. Тегъёс: Тазалык Удмуртия Россия тазалыкезутён ӝогэмъюрттэтсётон  